།དེ་ལྟ་བུ་
ལ་སོགས་པ་མཛད་པ་རྒྱ་ཆེ་བ། ལྷུན་གྱིས་གྲུབ་པ། རྒྱུན་མི་ཆད་པ། ཐབས་
མཁས་པས་ཡུན་དུ་མཛད་ཅིང་། དགེ་འདུན་གྱི་ཚོགས་འདུས་པ་ནི་རྟག་ ཏུ་
བཞུགས་པ་སྟོང་སུམ་བརྒྱ་ཙམ། འདུ་འགོད་ཆེ་བ་ཀུན་ལ་ཉིས་སྟོང་བརྒྱད་བརྒྱ་
ཙམ། ཆོས་འཁོར་ཆེན་པོ་ཀུན་ལ་བདུན་སྟོང་ཙམ་རེ་བྱུང་སྟེ། དེ་ཐམས་ཅད་
ཀྱང་ཚུལ་ཁྲིམས་ཀྱིས་བརྒྱན་པ། ལུང་གིས་སྨིན་པ། རྟོགས་པ་ལ་བརྟན་པ་
ཐོབ་པའི་སྐྱེས་བུ་ཆེན་པོ་འབའ་ཞིག་ལགས་མཆི། དེ་ལ་འདི་སྐད་ཅེས་བྱ་སྟེ།
རང་རྒྱུད་ལེགས་སྨིན་འགྲོ་ལ་བྱམས་བརྩེ་བས། །སྣ་ཚོགས་ཐབས་ཀྱིས་རྒྱ་ཆེན་
འདོད་དགུ་ཡི། །འབྲས་བུའི་མཆོག་རྩལ་འདུས་པ་རྒྱ་མཚོའི་ཚོགས། །རིགས་
ཅན་མ་ལུས་སྨིན་ཅིང་གྲོལ་བར་མཛད། །ཅེས་སོ། །
གཉིས་པ་གཤེགས་དུས་ཀྱི་མཛད་པ་ནི། དགུང་ལོ་བདུན་བཅུ་རྩ་འགའ་
བཞེས་ན་མར་སྐུ་ཁམས་བཟང་པོ་ཡོད་ཀྱང་། ད་ན་སོ་རྒས། ལུས་ཀྱི་ཤེད་ཤོར།
ཁ་ལ་སོ་མེད་པས་ཆོས་ཀྱི་ཚིག་དོན་གནས་སུ་སྐྱོལ་བ་དཀའ་བར་གདའ། ཞེས་
ཡང་ཡང་གསུངས་པ་དང་། རང་གིས་སྙན་ཞིང་ཤེས་པ་ཀུན་ཚར་རེ་རེ་ཙམ་
བཤད་སྙམ་པ་དང་པོ་བྱུང་སྟེ། ལ་ལ་ཚར་མང་དུ་བཤད། ལ་ལ་རེ་རེ་ཙམ་
།
།
356

ཡོད།.
འོན་ཀྱང་ཡིད་ཆེས་ཤོག་ཡིན་གསུང་
!
ཉི་
ངོ་། །ཁྱད་པར་དུ་དགུང་ལོ་བདུན་བཅུ་རྩ་ལྔར་བྱོན་པའི་ཚེ་དཔྱིད་ཆོས་ལ་དགེ་
བའི་བཤེས་གཉེན་ཁ་ཅིག་གིས་མདོ་འགྲེལ་རྣམས་ཞུས་པས། བླ་མའི་ཞལ་ནས།
ཆོས་བདག་པོ་ལ་སྤྲོད་པ་ཡིན། : ཉན་པའི་གོ་ཆ་ཆེ་བར་གྱིས་གསུངས་ནས།
ཁྲི་མདོ་འགྲེལ་གསུངས་སོ། །དེ་ནས་བརྒྱད་སྟོང་པ་མདོ་འགྲེལ་གསུངས་པའི་
ཐུགས་དགོངས་ཡོད་པ་ལ། སྐུ་ཁམས་ཀྱི་བག་ཟོན་མཛད་པར་ཞུས་སོ།
ནས་དབྱར་ཆོས་ལ་བསླབ་བཏུས་ལམ་སྒྲོན་གསུངས། སྟོན་ཆོས་ལ་ད་ལྟ་ཐམས་
ཅད་འདོད་པ་ལ་ཁྱི་〈 ཁྲི་〉 ཁྲག་ཚོར་བཞིན་སོང་། འཇིག་རྟེན་བློས་བཏང་ལོ་
།དེ་
བྱས་ཀྱང་འདོད་པ་ལ་བློ་མ་ལོག ཆོས་ཤེས་ལོ་བྱས་ཀྱང་འདོད་པ་ལ་བློ་མ་ལོག
མན་ངག་སེམས་ལོ་བྱས་ཀྱང་འདོད་པ་ལ་བློ་མ་ལོག་པར་གདའ་བས་ཕན་མི་
འོང་བར་འདུག་སྟེ། དུས་ཆོས་ཀུན་མ་ཆག་ཙམ་བྱུང་ན་བསྟན་པའི་རྒྱུན་ལ་
ཕན་པ་འདྲ་བ་སྲིད་དམ་གསུངས་ནས་ཤ་བོ་སྒང་པའི་བེའུ་བུམ་གསུངས་སོ། །
དེ་ནས་བྱ་ལོ་སྨལ་པོའི་ཚེས་ལྔ་ལ་ཐུགས་དམ་སྨན་བླ་བརྒྱ་ཚར་གསུམ་འཛུགས་
པའི་ཚེ། དགེ་བཤེས་ཤ་ར་བའི་ཞལ་ནས་ལྷན་ཅིག་ཏུ་འཚོགས་ཙམ་ཡང་སྨོན་
ལམ་གྱི་འགྲེལ་པ་ཡིན་གསུངས། འོ་སྐོལ་ཐེག་པ་ཆེན་པོའི་ཆོས་སྤྱོད་ཐུན་མོང་
དུ་བྱར་ཡོད་པ་འདི་ཀུན། སྔོན་གྱི་བསོད་ནམས་ཀྱིས་གོ་བཅད། རྨི་ལམ་མིན་
ན་རུང་སྟེ་སྙམ་པའི་སྤྲོ་དགའ་ཆེན་པོས་ཐུགས་དམ་ལ་འབད་དགོས་ཏེ། ་ ཆོས་
ཐམས་ཅད་ཀྱི་ནང་ནས། སངས་རྒྱས་འཇིག་རྟེན་འབྱུང་བ་རྒྱ་ལམ་སྟེ། མིའི་
ལུས་ནི་ཚོགས་ཀྱིས་རྙེད་པ་ཡིན། ཀྱེ་མ་དད་པ་དང་ནི་ཆོས་ཉན་པ་འདི་འདྲ་
བསྐལ་པ་བརྒྱར་ཡང་རྙེད་པར་དཀའ། · ཞེས་གསུངས་པས་འོ་སྐོལ་དལ་འབྱོར་
གྱི་མི་ལུས་ནི་ཐོབ། དད་གུས་ཀྱི་ཡུལ་དགེ་བའི་བཤེས་གཉེན་ནི་འཛོམས།
357

སངས་རྒྱས་ཀྱི་བསྟན་པ་དང་ནི་འབྱལ〈མཇལ》། ཇོ་བོའི་མན་ངག་གིས་སེར་
གསོས་པའི་སྐབས་འདིར། = སྙིང་པོ་གཅིག་ད་རེས་བླངས་དགོས་ཏེ། ད་རེས་
བྱས་ཀྱང་ཚེ་སྔ་ཕྱི་བར་གསུམ་ལས་འདི།
དེའི་སྟོད་སྨད་བར་གསུམ་ཅི་རིགས་
སུ་ཡོད། ལོ་སྔ་ཕྱི་བར་གསུམ་ལས་ད་ལོ། དེ་ཡང་ཟླ་བ་ཞག་ཏུ་བསིལ་ནས།
དགེ་སྦྱོར་བྱེད་པའི་དུས་དེ་ལ་སྦྱར་ནས་ད་རེས་ཡོད་ན་གཏན་དུ་ཡོད་པའི་ཚོད་
ཡིན། མེད་ན་གཏན་དུ་མེད་པའི་ཚོད་ཡིན་སྙམ་དུ་བྱས་ལ། ཐུགས་དམ་བགྱི་
འཚལ་ཞེས་ སྤྱན་ ཆབ་ ཤར་ ཤར་ མཛད་ ནས་ གསུངས་ ཏེ་ མི་ བཞུགས་ པར་
དགོངས་པར་གདའ། དེ་ནས་རྒྱལ་གྱི་ཚེས་བརྒྱད་ནས་དགུན་ཆོས་གསུངས་
པའི་ཚེ་དགེ་འདུན་རྣམས་ཀྱང་ཐུགས་ཀྱིས་ཚོར་བཞིན་དུ་ཆོས་ཉན་པ་དང་།
ཁྲིད་འདོགས་པ་རྣམས་སྔར་བས་མང་ལ་གུས་པ་ཞིག་བྱུང་ངོ་། །དེ་ནས་བཤོས་
མི་གདའ་ཡང་ཐུགས་སྟོབས་རྒྱ་ཆེན་པོས་ཆོས་ཐོན་པར་མཛད་པའི་ཚེ། ན་སོ་
རྒས་པས་ལུས་སེམས་ཀྱི་ནུས་པ་ཤོར་བ་དང་། ཁམས་བཟང་རྒྱུ་མེད་པ་དང་།
ཆོས་འདི་ཀུན་ཡང་མངོན་པར་རྟོགས་པ་ཉམས་སུ་བཏང་བས་བཤད་དགོས་
པར་སོང་ནས་སྐབས་དོན་བརྡ་འཕྲོད་པ་དཀའ་བར་གདའ་སྟེ། བླ་མ་རྣམས་ཀྱི་
གསུང་བཟླས་པ་ཙམ་ཡིན་གསུང་ངོ༌། །དེ་ནས་སྐུའི་རིམ་གྲོ་མཛད་པར་ཞུས་
པས་ཕན་འབྱུང་བར་དཀའ་སྟེ། བླ་མ་དང་མཇལ་བའི་རྒྱུ་ ཡིན་པས་ གྱིས་
གསུངས་ནས། ཐམས་ཅ༨༤་ ་་་ཕྱ༽ཕུལ་ནས་སྐུའི་རིམ་གྲོ་རྒྱ་ཆེན་པོ་
མཛད་དོ། །དེ་ནས་བཟུང་ནས་བླ་བྲང་པ་དང་དགེ་འདུན་ཐམས་ཅད་ཀྱིས་
སྐུའི་རིམ་གྲོ་ཉིན་ཞག་ཕྲུགས་རེ་ལ་དཀོན་མཆོག་གི་མཆོད་པ། དགེ་འདུན་གྱི་
བསྙེན་བཀུར། སྐྱེ་བོའི་གཏོང་འགྱེད། འབྱུང་པོའི་གཏོར་མ། སྨན་བླའི་
མཆོད་པ། སྒྲོལ་མའི་གསོལ་འདེབས། རྣམ་རྒྱལ་གྱི་སྟོང་མཆོད། གནས་
358

བརྟན་གྱི་གསོལ་འདེབས། རྣམ་འཇོམས་ཀྱི་ཁྲུས་ཆོག མདོ་འབུམ་ཞལ་སྤྲོད།
བཀའ་བསྒྱུར་བ་ཐམས་ཅད་ཀྱི་གསུང་སྒྲོགས། སཱཙྪ་མགོན་པོའི་ཐུན་གཏོར།
ཆབ་གཏོར།. ཀླུ་གཏོར། རྟེན་འབྲེལ་ལས་འབྱུང་བའི་ཆོ་ག་ལ་སོགས་པ་རྒྱུན་
མ་ཆད་པར་མཛད་དོ། །གཞན་ཡང་གསུང་རབ་ཐམས་ཅད་ཀྱི་གསུང་སྒྲོགས་
དང་། གཙུག་ཏོར་གྱི་སྟོང་བཟློག་དང་། ཁྱད་པར་དུ་རྒྱས་འབྲིང་རྣམ་གསུམ་
དང་། དཀོན་བརྩེགས་ལ་སོགས་པའི་མདོ་སྡེ་དུ་མ་ལ་རྒྱུན་པ་དང་ཐུན་གྱི་ཆ
མང་དུ་བགྱིས་ཏེ། མདོར་ན་སོ་སོའི་དགེ་སྦྱོར་ཐམས་ཅད་ཀྱང་བླ་མའི་སྐུའི་
རིམ་གྲོར་མཛད་དེ་སྐུ་ཁམས་ལ་ཕན་ན། ལུས་སྲོག་ཀྱང་འདོར་བ་ཙམ་གྱི་
ཐུགས་ཞགས་པ་ཞི་བར་གཤེགས་ཀྱི་བར་དུ་བྱ་སྟེ་〈བྱས་ཏེ》། བླ་མའི་ཞལ་
ནས། རིམ་གྲོ་ལ་ཕན་མི་འབྱུང་བར་འདུག་སྟེ། དོན་ཆེན་པོར་འགྱུར་བ་
འགའ་ཡིས་ཞེས་གསུང་ངོ་། །དེ་ནས་གཅོད་ཆོས་ཤིག་བཤད་སྙམ་པ་ལ་དུས་སུ་
མ་བྱུང་། ངམ་〈ནམ་》བཤད་ཀྱང་ཁམས་བཟང་དུ་འགྲོ་རྒྱུ་ཡང་མི་གདའ་
བས། དགོས་པ་འགའ་ཞིག་ཀྱང་ཡོད་པས་ཁམས་ཀྱི་གང་ནུས་ཤིག་འཆད་པ་
ཡིན་གསུངས་ནས་སྨན་བླའི་མཆོད་པ་དང་། སྒྲོལ་མའི་གསོལ་འདེབས་དང་།
ཟན་མགོ་གཅོད་ཐབས་ཀྱི་ཟ་གཏོར་ཡན་ཆད་གསུངས་སོ། ། ཕྱིས་དགོས་པ་
འགའ་ཞིག་ཅེས་པ་ལ་དཔྱོད་པ་དག་ཁྲིད་པ་མང་པོའི་ཆོས་འཕྲོ་ངན་སོང་གསུམ་
!
གྱི་སྡུག་བསྔལ་སེམས་པ་ལ་ཡོད། དེ་ཐོན་པ་དང་དགྱེས་པའི་རྣམ་འགྱུར་བྱུང་
བས་ཆོས་མཚམས་བཟང་བ་ལ་དགོངས་ཟེར་རོ། །ལ་ལ་དག་ ཕྱིའི་བུ་སློབ་
མཇལ་མི་མཇལ་ཐེ་ཚོམ་ཟ་ནས་མ་འོངས་པ་ཀུན་དང་མཇལ་བ་ལ་དགོངས་ཟེར་
རོ། །དམ་པ་དག་བླ་མ་ཉིད་སྨན་བླ་དང་སྒྲོལ་མའི་ངོ་བོ་ཡིན་པས་དེ་དག་ཡི་
དམ་དུ་བཟུང་ན་ཚེ་འདི་ལ་བདེ་སྐྱིད་ཀྱི་འཕྲོ་ཡང་ལོངས་སྤྱད་དུ་ཡོད། ཕྱི་མ་ལ་
359

ཡང་ཆོས་འཕྲོ་ཡོད་པས་མཇལ་བའི་བརྡ་ཡིན། ཞེས་གླེང་བར་གདའ་སྐད་
དོ། །དེ་ནས་སྨན་སྤྱད་〈དཔྱད་〉བགྱིད་པ་ཞུས་པས་ཕན་མི་འབྱུང་སྟེ།
རྣམས་ཡིད་ཆེས་སུ་འོང་བས་གྱིས་གསུངས་ནས་ཅུང་ཟད་ཅིག་བགྱིས་སོ།
ཁྱེད་
།དེ་
ནས་རྩིས་པ་ཀུན་ས་གའི་ཟླ་བ་ཟེར། གཞན་དག་བྲེ་སླེབ་ཏུ་འདོད་པའི་ཟླ་སྟོད་
ལ་ཉི་ཟླ་དང་གཟའ་སྐར་ཐམས་ཅད་བཀྲག་ཆུང་དུ་སོང་སྟེ། ང་འཕྲད་པར་
འདོད་པ་ཀུན་ངའི་ཁམས་མི་ལྡོག་པས་འོང་དུ་ཆུག་གསུངས་ནས་ཐམས་ཅད་
དང་མཇལ་ལོ། །བཅུ་གཅིག་ནས་དབེན་པ་མཛད་དེ་སྔར་བཞེངས་ནས་མཛད་
པ་ལ། བཅུ་བཞིའི་སྔ་དྲོ་གདན་ཐོག་ཏུ་བཞུགས་ནས། ཁྲུས་དང་ཡན་ལག་
བདུན་པ་ལ་སོགས་པ་མཛད་དོ། །དེ་ནས་བསྟན་པ་ཉམས་པ་སྨད་པ་དང་།
སེམས་ཅན་གྱི་བསོད་ནམས་རྒུད་པ་དང་། གདུལ་བྱ་རྣམས་སྐལ་བ་ཆུང་བ་ལ་
བརྟེན་ནས་ཚེས་བཅུ་བཞི་དང་སྐར་མ་ནམ་མཐོངས་འཛོམ་པའི་ནམ་ སུམ་
གཉིས་ཙམ་ན་ཏིང་ངེ་འཛིན་ཡི་ངང་ལ་བཞུགས་བཞིན་དུ་བདེ་བར་གཤེགས་
པའི་ཚུལ་བསྟན་པར་གྱུར་ཏོ། །དེའི་ཚེ་ནམ་མཁའ་སློང་སློང་《ཀློང་ཀློང་》
པོར་གྱུར་པས་ཉི་ཟླའི་འོད་ཉམས་ཏེ་ཤར་མ་ཤར་ངོ་མི་ཤེས་པ་ཙམ་དུ་གྱུར། སྐྱེ་
བོ་ཐམས་ཅད་ཀྱང་མྱ་ངན་དང་སྨྲེ་སྔགས་སྣ་ཚོགས་པས་སྡུག་བསྔལ་ཞིང་ཉ་བྱེ་
ཚ་ན་ལ་སོང་བ་བཞིན་བཟོད་པའི་གླགས་མེད་པར་གྱུར་ཏེ། ལ་ལ་སྲུང་དཪ་རྟ་
ཁལ་མང་པོ་བསྣམས་ནས་ཤར་ཕྱོགས་སུ་བྱོན་སོང་ཟེར་བ་དང་། གཞན་དག་
གཟིམ་ཁང་ནས་དར་ཆེན་པོ་ཞིག་བཙུན་པ་ཀུན་གྱིས་བཟུང་ཡུལ་མ་ཐུབ་པར་
ཤར་ཕྱོགས་སུ་བརྐྱངས་སོ་ཟེར་བ་དང་། དམ་པ་དག་ཡེ་ཤེས་ཀྱི་མཁའ་འགྲོ་
མང་པོས་བྱོན་པར་ཞུ་ཞིང་། གདན་ནས་འདེགས་ཤིང་འདུག་པ་ལ་བསྒུལ་
·
བསྐྱོད་མི་ནུས་པར་ད་རུང་སྡོད་གསུངས་ནས་སྣར་ཐང་པ་སྐོར་དང་བཅས་ཏེ་
360

བཀྲ་ལམ་མེ་འདུག་པ་ལ། གློ་བུར་དུ་མཁའ་འགྲོ་མ་རྣམས་མི་གདའ་ཡང་། བླ་
མ་ཉིད་ནམ་མཁའ་ལ་གཞའི་དབུས་ན་ལྷའི་བུ་མང་པོས་མཆོད་པ་འབུལ་ཞིང་
གཤེགས་སོ། །ཞེས་གླེང་བར་གདའ་སྐད་དོ། །དེ་ནས་ཞག་ལྔའི་བར་དུ་མཆོད་
པ་བཟང་པོ་འབུལ་ཞིང་། གསོལ་བ་བཏབ་ནས་ཚེས་བཅུ་དགུའི་ཉིན་པར་སྤུར་
སྦྱངས་པའི་ཚེ་འཇའ་འོད་ལ་སོགས་པའི་ལྟས་ཁྱད་པར་ཅན་མང་དུ་བྱོན་ཏེ།
གཤེགས་རྫོངས་ཀྱི་འགྱེད་ཆེན་པོ་ཡང་བགྱིད་པ་ཡིན་ནོ། །དེ་དག་ལ་འདི་སྐད་
ཅེས་བྱ་སྟེ། ཞིང་གཞན་གཤེགས་ཕྱིར་བསྙུང་པའི་ཚུལ་བསྟན་ཞིང་། །རྒྱ་ཆེན་
རིམ་གྲོས་འགྲོ་བའི་ཚོགས་གཉིས་སྤེལ། །ཏིང་འཛིན་ངང་ནས་སྨན་བླའི་ཞིང་
དུ་བྱོན། །དད་པས་གསོལ་བཏབ་སླར་ཡང་བྱིན་གྱིས་བརླབས། །ཞེས་སོ། །
གསུམ་པ་ཕྱིར་རྗེས་ཇི་ལྟར་གཟིགས་པ་ནི། གདུང་ལ་ངོ་མཚར་བའི་
རྟེན་ཁྱད་པར་ཅན་མང་དུ་བྱོན་ནས་གདུང་མཆོད་བཟང་པོ་བཤམས་ ཤིང་
གསོལ་བ་བཏབས་པའི་ཚེ། ཐམས་ཅད་ལ་མངོན་དུ་གྱུར་པར་ཤར་ཕྱོགས་ནས་
འོད་ཀྱི་ཕྲེང་བ་དཀར་པོ་དར་ཡུག་བསྐྱངས་པ་ལྟ་བུ་མང་པོ་བྱུང་སྟེ། གཟིམ་
ཁང་ལ་སོགས་པར་ཟུགས་དང་། སྣར་ཐང་ནས་དེ་ལྟ་བུའི་འོད་མོས་པ་དང་
ལྡན་པའི་དགོན་པར་ཟུག་པ་དེའི་དགེ་འདུན་ཐམས་ཅད་ལ་མངོན་དུ་གྱུར་པ་
དང་། གདུང་བཞུགས་པའི་རིན་པོ་ཆེའི་གའུ་ནས་འོད་དང་བཅས་པའི་རིང་
བསྲེལ་ཕྱི་རོལ་ཏུ་བྱོན་པ་དང་། སྒྲ་དང་བཅས་པའི་ཤ་རི་རབ་སྐལ་པ་དང་ལྡན་
པའི་མདུན་དུ་བྱོན་པ་ལ་སོགས་པ་དང་། ནམ་མཁའ་ནས་མེ་ཏོག་ གི་ ཆར་
ཐམས་ཅད་འབབ་པར་མཐོང་ཞིང་ས་གཞི་འཇའ་ཚོན་གྱི་རྣམ་པ་ཟླུམ་པོ་དང་།
གཞའ་གུག་དང་། གནམ་འགྲེང་དུ་ཆགས་པ་དང་། ཤིང་ལོ་སྐྱེས་ལྟ་བུ་ལ་
སོགས་པའི་རྣམ་འགྱུར་ཐ་དད་པ་མང་དུ་བྱུང་ངོ་། །གདུང་ཞལ་ཕྱེ་བ་དང་།
361

ཕྱི་ནང་བར་གསུམ་རིང་བསྲེལ་ལ་སོགས་པས་གང་བའི་ལྟས་ཁྱད་པར་ཅན་མང་
དུ་བྱོན་ཏེ། ནང་རྟེན་གསེར་སྐུ་བྱང་ཆུབ་ཆེན་པོ་བཞེངས་ནས་སྨིན་མཚམས་ཀྱི་
མཛོད་སྤུཪ་རིང་བསྲེལ་བཞུགས་པའི་ཚེ། ཐམས་ཅད་ལ་མངོན་དུ་གྱུར་པའི་མེ་
ཏོག་གི་ཆར་འབབ་པ་དང་།
ཕྱི་རྟེན་གྱི་མཆོད་རྟེན་མཐོང་བ་དོན་ཡོད་ཅེས་བྱ་
བ་བཞེངས་པའི་ཚེ། འགྲམ་འདིངས་པ་ལ་སོགས་པའི་ནམ་བྱེད་པ་ན་གཞའ་
ཚོན་བྱུང་ཞིང་། ཁྱད་པར་དུ་མཆོད་གནས་རྣམས་བཞུགས་པ་དང་། གདུགས་
ཁྱ
འགེལ་བའི་དུས་ལ་སོགས་པའི་དུས་སུ་གཞའི་གུར་ཕུབ། མེ་ཏོག་ནམ་མཁའ་
ནས་འབབ་པ་ཐམས་ཅད་ལ་མངོན་དུ་གྱུར་ཅིང༌། རོལ་མོའི་སྒྲ་ཡང་གྲག་གོ །
ཞེས་འགའ་ཞིག་གླེང་སྐད་དོ། །དེ་དག་ལ་རབ་ཏུ་གནས་པ་བྱས་པའི་ཚེ།
ཏོག་མང་པོ་ཆགས་པ་དང་། འཇའ་དང་། འོད་དང་། མེ་ཏོག་གི་ཆར་འབབ་
ཞེས་གླེང་བ་ལགས་སྐད་
པ་ལ་སོགས་པའི་ལྟས་ངོ་མཚར་བ་སྣ་ཚོགས་བྱང,,。
མ་
མེ་
དོ། །གཞན་ཡང་དེ་དག་གི་དྲུང་ནས་རིང་བསྲེལ་རྙེད་པ་མང་པོ་དང་ཐམས་
ཅད་ཀྱིས་མེ་ཏོག་རྙེད་པ་ཡུན་རིང་དུ་བྱུང་ནས་ཐུགས་ཀྱི་རྗེས་སུ་བཟུང་བ་ཡིན་
25
ཏེ། སེམས་བསྐྱེད་ཕྱི་མ་མཛད་པ་ན། སློབ་དཔོན་གོང་མའི་ཞལ་ནས། ང་ལ་
བྱིན་རླབས་ ཆུ་ རྒྱུན་ ཡོད། ། གཅོད་ དམ་ མི་ གཅོད་ཁྱེད་ ཅག་ཤེས། ། ཞེས་
གསུངས་ཏེ། ཁོ་བོས་ནི་བྱིན་རླབས་ཀྱི་ཆུ་རྒྱུན་མ་བཅད་པར།
ཀྱིས་མ་བས་པ་དང་། ཁྱིམ་མཚེས་ལ་ངོ་མི་ཚ་བ་ཡོད་པ་ཡིན། དེ་གལ་ཆེ་བར་
གོ་ན། ཁྱེད་རང་རྣམས་ལ་ཡང་སྒྲུབ་ཏུ་ནི་ཡོད་དོ་ཞེས་གསུངས་ནས། སྐལ་པ་
དང་ལྡན་པའི་གདུལ་བྱ་བྱིན་གྱིས་རློབས་པར་ཞལ་གྱིས་བཞེས་པ་ཡིན་ནོ། །
དོན་དེ་ལ་འདི་སྐད་ཅེས་བྱ་སྟེ། ངོ་མཚར་རྟགས་ཀྱི་རྣམ་འཕྲུལ་སྣ་ ཚོགས་
ཤིང་། །ཕྱི་ནང་མཆོད་པའི་རྟེན་མཆོད་བྱིན་གྱིས་བརླབས། །གཞི་འདིའི་ཆོས་
362

!
འབྱོར་དཔལ་ཡང་མ་ནུབ་པར། །གདུལ་བྱའི་ཚོགས་ཀུན་བླ་མའི་ཐུགས་ཀྱིས་
!
བཟུང་། །ཞེས་སོ། །དེ་ལྟ་མོད་དེ་ལྟར་ཡོན་ཏན་ཟབ་ཅིང་རྒྱ་ཆེ་བ་ཐམས་ཅད་
ནི། མཁས་གྲུབ་ཀྱི་གང་ཟག་དམ་པ་དག་གིས་ཀྱང་བརྗོད་པར་མི་སྤོབས་ན།
ཁོ་བོ་ལྟ་བུས་ལྟ་སྨོས་ཀྱང་ཅི་དགོས། འོན་ཀྱང་འདི་ནི་རྒྱ་མཚོ་ལས་ཆུ་ཐིགས་
ཤིག་བླངས་པ་ཙམ་དང་། རི་རབ་ལས་རྡུལ་ཕྲན་ཞིག་དད་པའི་ཤུགས་ཀྱིས་
གླེངས་པ་ལ་སྤྲོ་བར་གྱུར་ཏོ། །
འཕྲིན་ལས་དབང་གིས་འཛམ་གླིང་འགྲོ་བའི་མགོན་དུ་བྱོན། །
ཚོགས་གཉིས་མཐར་ཕྱིན་རྣམ་གསུམ་སྐྱབས་ཀྱི་ངོ་བོར་བཞུགས། །
བླ་མའི་ཡོན་ཏན་སངས་རྒྱས་ཆོས་ལྟར་མཐའ་ཡས་གང༌། །
ཆ་ཙམ་བླངས་པ་དད་ལྡན་སྐྱེ་བོས་བསྐུལ་ཕྱིར་བསྡེབས།
བླ་མ་ཡང་དག་པའི་དགེ་བའི་བཤེས་གཉེན་ཐམས་ཅད་མཁྱེན་པ་གཉིས་
པ་ལྟ་བུའི་རྣམ་པར་ཐར་པ་ཡོན་ཏན་བསྔགས་པའི་ཕྲེང་བ་ཞེས་བྱ་བ། ཤག་
ཀྱའི་〈 ཤཱཀྱའི་》 བཙུན་པ་སྨོན་ལམ་ཚུལ་ཁྲིམས་ཀྱིས། དཔལ་སྣར་ཐང་གི་
གཙུག་ལག་ཁང་དུ་སྦྱར་བའོ། །དགེའོ། །བཀྲ་ཤིས་པར་གྱུར་ཅིག ཆིག་ཞུས་
བགྱིས་སོ། ། ། །